Den Vest-Sjællandske Avis, 1838-12-13
Roeskilde. Mødet den 27de Novbr. Præsidenten henledede Forsamlingens Opmærksomhed paa, at der endnu vare 36 Sager tilbage, som ikke vare foretagne, foruden 4, der kun foreløbigen vare behandlede, og at det saaledes ikke vilde blive muligt i de resterende 23 eller 24 Mødedage at tilendebring. dem alle, medmindre man var betænkt paa, deels at forlænge Møderne, deels at anvende tidsbesparende Midler. Han foreslog at begynde Moderne noget tidligere og fortsætte dem længere, at undlade Oplæsningen af Comiteebetænkningerne og de endelige Expeditioner, og kun at deeltage i Discussionerne, naar man havde noget Nyt at sige. Efterat Propr. Tutein, Etatsr. Stenfeldt, Assessor Algreen-Ussing, Justitsraad Salicath, Prof. Bang og Kammerh. Grevencop-Castenschiold havde yttret sig i denne Anledning, gik man over til den forhen omtalte Forhandling om Jagtforordningen. - Mødet den 28de November. Til foreløbig Behandling blev foretaget Udkastet til en Forordning ang. Journalføringen ombord i Danske Skibe. Til endelig Forhandling bleve foretagne: 1) Justitsr. Salicaths og Etatsr. Steen feldts Forslag om Fængslernes Forbedring (hvilke bleve afgjorte saaledes, at Petition skulde indgives); 2) de forskjellige Andragender om Krammarkedernes Ophævelse, hvilke samtlige af vedkommende Producenter bleve tilbagetagne; 3) Kjøbmand K. Sidenius's og Skomagermester Hansens Forslag om Kjøbstædhaandværkernes Beskyttelse i deres Rettigheder, hvilke bleve afgjorte saaledes, at ingen Petition i Anledning af samme bliver at indgive. - Mødet den 29de Novbr. De tre første Afsnit af Udkastet til en Forordning ang. det offentlige Kasse- og Regnskabsvæsen i Almindelighed bleve foretagne til foreløbig Behandling. - Mødet den 30te Novbr. Det sidste Afsnit af samme Ud 197 Am kast blev foretaget til foreløbig Behandling. Præsidenten foreslog, at Forsamlingen skulde bestemme den Orden, hvori de tilbagestaaende private Sager skulde foretages, hvorimod Jngen havde Noget at erindre. Til foreløbig Forhandling foretoges derpaa: 1) Farver Svanes Forslag om Regler for Politiets Myndighed til at foretage Huusundersøgelser; 2) Høiesteretsadvocaternes Andragende om Forandring i Forordningen 7de Marts 1827 om de dem tilkommende Salarier; 3) Endeel Landsover- samt Hof= og Stadsrets=Procuratorers Andragende om Forbedring i deres Kaar. - Mødet den 1ste Decbr. Til forelødig Forhandling foretoges Procuratorerne Olivarius's og Jbsens Andragende om Forbedring af Underrets procuratorernes Kaar. Som Referent for Petitions-Comiteen berettede Biskop Mynster, at 17 forskjellige Andragender, som vare afleverede til Comiteen, af denne vare gjennemgaaede og derefter tilligemed Comiteens Betænkning over hvert især havde henligget i Forsamlingens Læseværelse. Af disse foranledigede et Andragende fra J. Benzon, indeholdende Besværing over formeentlig Forurettelse i Henseende til en Fideicommis-Capital, nogen Discussion, idet Kammerjunker Benzon, imod hvem, i Egenskab af kongl. Administrations- og Arrangements-Commissair for Stamhuset Benzon, Klagen fornemmelig var stillet, ønskede, at Andragendet maatte blive oplæst og drøftet, da han var fuldkomment overbeviist om, at han Jntet vil eller kan tabe i sine Medborgeres Agtelse og Tillid ved at see sit Forhold i denne Sag underkastet den nøiagtigste og strengeste Undersøgelse. Ved Afstemning besluttedes med 56 Stemmer imod 1, at Andragendet ikke skulde oplæses. Nr. 3940 af Stænd. Tid. Anden Række indeholde de fortsatte Discussioner i Sagen om Mosaiternes Valgbarhed til Stænderforsamlingen. Jmod Jndgivelse af en Petition talede Provst Birch, Biskop Mynster, Grev Danneskjold-Samsøe, Kammerraad Madsen, Propr. Langkilde, Baron Rosenørn=Lehn og Grev Reventlom; Propr. Tutein og Prof. Bang udtalte sig til Fordeel for Principet, men opfordrede Forsamlingen til ikke at indgive nogen Petition, da Forslaget var ubetimeligt. For Jndgivelsen af en Petition erklærede Følgende sig. Prof. Finn Magnussen, Cancellier. Hempel, Etatsr. Stenfeldt, Justitsr. Salicath, Kammerr. Drewsen, Brændeviinsbr. J. Sidenius, Mechanicus Gamst, Propr. C. Neergaard, Agent Voigt, Capitainlieut. Recke, Capitain Rasch, Kjøbmand K. Sidenius, Capitain Bjerre, Procurator Markmann, Major Rømer, Procurator Næsted og Præsidenten. Nestved den 4de Decbr. Commissionen, der skal undersøge Tolddefrandationssagen, viser en høi Grad af Virksomhed. Den har næsten reist hele Syd=Sjælland igjennem for at optage Forhør og om muligt opdage Mere af den saa vidt forgrenede Smugler sag. Herfra har Commissionen været reist til Storeheddinge, kom i Mandags atter tilbage og fortsatte Forhørene. J Torsdags blev den sidste af de her arresterede Personer sat paa fri Fod. Saavidt os bekjendt angaae imidlertid Undersøgelserne her ikke saa meget Smugleriet selv som adskillige Omstændigheder, der formenes at have fundet Sted siden efter, idet Nogle beskyldes for at have reist omkring paa de Steder, hvor de indsmuglede Varer vare gjemte, taget disse ud, og lagt Halm og Straa istedetfor til Eiermanden. Formedelst den Hemmelighedsfuldhed, hvormed Commissionens Forhandlinger blive drevne. er det vanskeligt at erfare, hvor Meget eller hvorLidet der er blevet opdaget. (Nestv. Ugbl.) En Kbhvnsposten beretter, at det – saa vidt vides efter Andragende fra Landfogderne i Ditmarsken selv – er bestemt, at en Trop af 100 Mand skal fordeles mellem Byerne Meldorf og Heide, hvorhos det er overladt til den commanderende General i Holsteen at træffe nærmere Foranstaltninger i den Anledning Uagtet Ditmarskernes Privilegier kun hjemle dem Fritagelse for ordinaire Jndqvarteringer, hvortil en saadan extraordinair og kun temporair Foranstaltning naturligviis ikke kan regnes, vil man dog vistnok bil ligge den ligeledes tagne Beslutning, at Omkostningerne skulle udredes af Finantserne, hvorved man haaber at undgaae enhver Anledning til Misnøie og ethvert Paaskud til ubehagelige Conflicter.